**200831**

**Дүниежізілік мінажат қозғалысы, 2 бөлім**

***«Содан кейін елшілер бір шақырым жердегі Зәйтүн тауы деген төбеден Иерусалимге қайта оралды. Қалаға кіргеннен кейін олар өздері қонып жүрген жоғарғы бөлмеге көтерілді. Бұлар Петір мен Жохан, Жақып пен Әндір, Філіп пен Тома, Барталмай мен Матай, Әлпей ұлы Жақып пен Діншіл Шимон және Жақып ұлы Яһуда болатын.»***

***(Елшіл. істері 1:12-13)***

Мінажат қозғалысы қазір мектептерде, қауымдарда, бағушылар жиналыстарында, кеңсе қызметкерлері, зауыт жұмысшылары, достар арасында кеңінен таралды. Адамдар күндіз-түні телефон арқылы мінажат етеді, өз қалалары үшін мінажат ету үшін көшеде мінажат марштарын өткізеді, сонымен қатар, мінажат - қауымдарда, жұмыста, кафелерде және басқа жиналыстарда да орын алады. Браянт былай деп жазады: «Осы оқиғалардың барлығы - біздің қауым тарихындағы ең маңызды мінажат қозғалысының эпицентрінде екенімізді көрсетеді».

Дж. Эдвин Орр былай деп жазған: «Құдай өз халқымен жаңа нәрсе жасауға дайын болған сайын, Ол адамдардың мінажат етіп бастауларын күтеді». Қауым тарихындағы діни жаңғыруды зерттеуге маманданған доктор Орр, Құдайдың Киелі Рухының әр қимылының(қозғалысының) алдында, әрқашан, мінажат болғанын білді.

Мінажат не істей алады? Мінажат - сіздің жеке рухани өміріңізді нығайтады және Құдайдың күшімен байланыста болуға көмектеседі. Мінажат - бұл сіз бен Көктегі Әкеміздің арасындағы сөйлесу, және Ол сізді ешқашан жауапсыз қалдырмайды. Сонымен қатар, мінажат - сіздің қауымыңызды нығайта алады.

Сондай-ақ, мінажат - сіздің некеңізді жаңарта алады. Егер ерлі зайыптылар өмірлерінде Құдайдың еркін шын жүректен сұрап мінажат етсе, бұл неке ешқашан бұзылмайды.

Мінажатқа сенетін адамдар туралы айтсақ, олар екі түрлі болып келеді: мінажатқа сенетін, бірақ өздері мінажат етпейтіндер, және мінажатқа сеніп, мінажат ететіндер. Бұл адамдардың екінші түрі – осы әлемді өзгертетін адамдар.

Өздерін мінажатқа бағыштаған адамдар - өздерінің халықтарының рухани оянуына немесе рухани қайта тууыларына қатты әсер еткендігі туралы бізге тарих айтады.